Morpolohiya (lingguwistika)

Ang morpolohiya ay ang sangay ng linggwistika na nag-aaral ng morpema (morpheme) o ang pinakamaliit na yunit ng tunog na may kahuluguhan. Pinag-aaralan dito ang sistema ng pagsasalansan ng mga morpema upang makabuo ng salita na may payak o kumplikadong kahulugan. Ang mga morpema ay maaaring isang buong salita, panlapi, artikulo, o metalinggwistikal na yunit ng kahulugan tulad ng intonasyon at stress o diin.

Kayarian ng salita 

May apat na kayarian ng mga salita. Ito ang mga sumusunod:

 payak - salitang-ugatin
 maylapi - salitang-ugat at may panlapi
 inuulit - kapag ang salitang-ugat ay inuulit
 tambalang-salita - dalawang magkaibang salitang pinagsama upang makabuo ng bagong kahulugan

Mga halimbawa ng tambalang salita at mga kahulugan nito 

 Taingang-kawali- taong nagbibingi-bingihan
 Ingat-yaman - tresyurera o tresyurero, tagapag-ingat ng salapi o ari-arian ng isang tao o organisasyon
 Matapobre - mapagmataas, malupit, mapangmata sa mga mahihirap
 Patay-gutom - timawa, palaging gutom, matakaw
 Hampaslupa - mahirap, pobre, pulubi
 Akyat-bahay - magnanakaw, mang-uumit sa bahay ng iba
 Boses-palaka - pangit kumanta, sintunado o wala sa tono
 Ningas-kugon - sinisimulan ang isang Gawain ngunit hindi tinatapos
 Nakaw-tingin - pag-sulyap sa isang tao na hindi niya nalalaman
 Agaw-pansin - madaling makakuha ng pansin o atensiyon, takaw-pansin, agaw-eksena
 Sirang-plaka - paulit-ulit ang sinasabi
 Takip-silim - mag-gagabi, pagitan ng hapon at gabi
 Bukang-liwayway - mag-uumaga, pagitan ng ng umaga at madaling-araw
 Madaling-araw - pagitan ng hatinggabi at bukang-liwayway
 Hatinggabi - eksaktong alas dose ng gabi, pagitan ng gabi at madaling-araw
 Tanghaling-tapat - eksaktong alas dose ng umaga, pagitan ng umaga at hapon
 Balat-sibuyas - maramdamin, madaling masaktan
 Likas-yaman - pinagkukunang yaman na nanggagaling sa kalikasan
 Tubig-alat - tubig na nanggagaling sa dagat o karagatan
 Tubig-tabang - tubig na nanggagaling sa mga ilog, lawa at ibang maliit na bahagi ng tubig
 Hanap-buhay - trabahong kailangan ng mga tao.

Lingguwistika